**Autoevalvačný nástroj**

Vzájomná interakcia v pracovnom kolektíve

Autoevalvačný formulár pre odborných a pedagogických zamestnancov

1. **Sedím s kolegom v jednej kancelárii. Ja chcem mať okno otvorené, on zatvorené. V takejto alebo podobnej situácii:**
   1. budem nástojiť na tom, aby bolo okno otvorené.
   2. nechám sa presvedčiť a okno zatvoríme.
   3. pokúsime sa nájsť riešenie, ktoré by vyhovovalo obom.
2. **Keď mám s kolegom konflikt:**
   1. snažím sa z konfliktu rýchlo odísť.
   2. usilujem sa pokojne konflikt riešiť a zvážiť stanoviská oboch strán.
   3. vrhnem sa do konfliktu s plným nasadením, aby som ho vyriešil vo svoj prospech.
3. **Najviac sa mi pri kontakte s kolegami osvedčila stratégia:**
   1. porozumieť im a spoločne riešiť problémy, ktoré sa vyskytnú.
   2. konať sám za seba a snažiť sa získať nad nimi nejakú výhodu.
   3. hlavne si ich nerozhádať, radšej ustúpiť.
4. **Keď som na pracovisku s niečím nespokojný, je najlepšie vo vzťahu ku kolegom:**
   1. nahlas a rázne povedať, čo sa mi nepáči, aj keď to môže niekoho uraziť.
   2. radšej nepovedať nič.
   3. vyjadriť svoj názor a zistiť, aký je názor ostatných.
5. **Keď kolega organizuje oslavu, na ktorú ma nepozval:**
   1. pravdepodobne zabudol alebo má na to nejaký iný dôvod.
   2. dám mu to pri najbližšej príležitosti pocítiť.
   3. necítim sa s tým dobre, ale nepoviem nič.
6. **Kolega mi vyčíta, že som neurobil včas úlohu a jeho to zdržalo v práci:**
   1. ohradím sa, že to nie je moja chyba a vytknem mu chyby z minulosti.
   2. vypočujem si ho, ak má pravdu, priznám si chybu.
   3. cítim pocit viny.
7. **Kolega si neurobil včas svoje povinnosti a mňa to zdržalo v práci:**
   1. požiadam o vysvetlenie a oznámim mu, aké problémy mi to spôsobilo.
   2. ráznym tónom si vyprosím, nech sa už takéto niečo neopakuje.
   3. buď nepoviem nič, alebo ho poprosím, či by to mohol urobiť.
8. **Kolega povie niečo, čo ma urazilo:**
   1. okamžite mu to vrátim.
   2. som ticho.
   3. poviem mu, čo ma urazilo a požiadam ho, aby to v budúcnosti nerobil.